သမ္ဗုဒ္ဓေ

သမ္ဗုဒ္ဓေ ဂါထာတော်ကြီး
(တောင်သမ္ဗုဒ္ဓေ)

**သမ္ဗုဒ္ဓေ အဋ္ဌဝီသဉ္စ၊ ဒွါဒသဉ္စ သဟဿကေ၊**

**ပဉ္စသတ သဟဿာနိ၊ နမာမိ သိရသာ မဟံ၊**

**အပ္ပကာ ဝါဠုကာ ဂင်္ဂါ၊ အနန္တာ နိဗ္ဗုတာ ဇိနာ၊**

**တေသံ ဓမ္မဉ္စ သံဃဉ္စ၊ အာဒရေန နမာမဟံ၊**

**နမက္ကာရာ နုဘာဝေန၊ ဟိတွာ သဗ္ဗေ ဥပဒ္ဒဝေ၊**

**အနေကာ အန္တရာယာပိ ဝိနဿန္တု အသေသတော။**

### သမ္ဗုဒ္ဓေ ဂါထာတော် အနက်ဖွင့် 
**၁။ သမ္ဗုဒ္ဓေ အဋ္ဌဝီသဉ္စ**

* **သမ္ဗုဒ္ဓေ:** သစ္စာလေးပါးကို ကိုယ်တိုင်သိမြင်တော်မူကြကုန်သော ဘုရားရှင်တို့ကို။
* **အဋ္ဌဝီသဉ္စ:** (အဋ္ဌ = ၈၊ ဝီသ = ၂၀) ပေါင်း **၂၈ ဆူ** ကုန်သော။
* *(မှတ်ချက် - ကျွန်တော်တို့ လက်ထက်မှာ အသိများတဲ့ ကကုသန်၊ ကောဏဂုံ၊ ကဿပ၊ ဂေါတမ စတဲ့ ၂၈ ဆူသော ဘုရားရှင်တို့ကို ဆိုလိုတာပါ။)*

**၂။ ဒွါဒသဉ္စ သဟဿကေ**

* **ဒွါဒသ:** (ဒွါ = ၂၊ ဒသ = ၁၀) ပေါင်း **၁၂ ဆူ**။
* **သဟဿကေ:** (သဟဿ) **တစ်ထောင်**။
* *(ပေါင်းလိုက်ရင် **၁၂,၀၀၀ ဆူ** ကုန်သော ဘုရားရှင်တို့ကို။)*

**၃။ ပဉ္စသတ သဟဿာနိ**

* **ပဉ္စသတ:** (ပဉ္စ = ၅၊ သတ = ၁၀၀) ပေါင်း **၅၀၀**။
* **သဟဿာနိ:** **တစ်ထောင်**။
* *(ပေါင်းလိုက်ရင် ၅၀၀ x ၁၀၀၀ = **၅၀၀,၀၀၀ (ငါးသိန်း) ဆူ** ကုန်သော ဘုရားရှင်တို့ကို။)*

**၄။ နမာမိ သိရသာ မဟံ**

* **နမာမိ:** ရှိခိုးပါ၏။
* **သိရသာ:** ဦးခေါင်းဖြင့်။
* **အဟံ:** အကျွန်ုပ်သည်။
* *(ငါးသိန်းတစ်သောင်းနှစ်ထောင်နှစ်ကျိပ်ရှစ်ဆူသော ဘုရားရှင်တို့ကို ကျွန်ုပ် ဦးခေါင်းဖြင့် ရိုသေစွာ ရှိခိုးပါ၏။)*

----**၅။ အပ္ပကာ ဝါဠုကာ ဂင်္ဂါ၊ အနန္တာ နိဗ္ဗုတာ ဇိနာ**

* **ဂင်္ဂါ ဝါဠုကာ:** ဂင်္ဂါမြစ်ထဲက သဲပွင့်လေးတွေဟာ။
* **အပ္ပကာ:** (ဘုရားရှင် အရေအတွက်နဲ့ ယှဉ်ရင်) နည်းပါးလှပါသေးတယ်။
* **နိဗ္ဗုတာ ဇိနာ:** ကိလေသာရန်ကို အောင်မြင်ပြီး နိဗ္ဗာန်စံဝင်သွားကြတဲ့ ဘုရားရှင်တို့ကတော့။
* **အနန္တာ:** ရေတွက်လို့ မရနိုင်အောင် အနန္တ များပြားလှပါတယ်။

**၆။ တေသံ ဓမ္မဉ္စ သံဃဉ္စ၊ အာဒရေန နမာမဟံ**

* **တေသံ:** ထိုသို့များပြားလှသော ဘုရားရှင်တို့၏။
* **ဓမ္မဉ္စ:** တရားတော်မြတ်ကို လည်းကောင်း။
* **သံဃဉ္စ:** သံဃာတော်မြတ်ကို လည်းကောင်း။
* **အာဒရေန:** ရိုသေလေးမြတ်စွာဖြင့်။
* **နမာမဟံ:** ကျွန်ုပ် ရှိခိုးပူဇော်ပါ၏။
*

### ဂါထာတော်ရဲ့ ထူးခြားချက် 
ဒီဂါထာဟာ **ဘုရား၊ တရား၊ သံဃာ ရတနာသုံးပါးလုံး**ကို အကုန်ခြုံငုံပြီး ရှိခိုးတာဖြစ်သလို၊ အတိတ်က ပွင့်တော်မူခဲ့တဲ့ ဘုရားရှင်အားလုံးကိုပါ အာရုံပြုတာဖြစ်လို့ **"အကာအကွယ်"** အနေနဲ့ ရွတ်ဖတ်တဲ့အခါ အင်မတန် ထိရောက်တယ်လို့ ယုံကြည်ကြပါတယ်။

**စိတ်ဝင်စားစရာ အချက် -** ဂါထာရဲ့ နောက်ဆုံးမှာ ပါတဲ့ **"နမက္ကာရာ နုဘာဝေန၊ ဟိတွာ သဗ္ဗေ ဥပဒ္ဒဝေ"** ဆိုတာကတော့ *"ဒီလို ရတနာသုံးပါးကို ရှိခိုးရတဲ့ အရှိန်အဝါကြောင့် ဘေးဥပဒ်အားလုံး ကင်းစင်ပါစေ"* လို့ ဆုတောင်းလိုက်တာ ဖြစ်ပါတယ်။

အဋ္ဌဝီသံ–  သုံးပါးဘဝ သုံးလောကတွင် ဉာဏ ရောင်ဖိတ် အောင်ဘိသိက်နှင့် နှစ်ကျိပ်ရှစ်ဆူကုန်သော။ 

သမ္ဗုဒ္ဓေ စ–  တန်ဆောင်ပမာ ဉာဏ်ရောင်ဝါဖြင့် သစ္စာပွင့်လင်း တရားမင်းတို့ကို လည်းကောင်း။ 

ဒွါဒသဉ္စ သဟဿကေ–  နိဗ္ဗာန်ကိန်းအောင်း စက် မွေ့လျောင်းသည့် တစ်သောင်းနှစ်ထောင်ကုန်သော။ 

သမ္ဗုဒ္ဓေစ–  လရောင်ပမာ ဉာဏ်ရောင်ဝါဖြင့် သစ္စာလင်းပြောင် မြတ်ဘုန်းခေါင်တို့ကိုလည်းကောင်း။ 

ပဉ္စသတ သဟဿာနိ–  သောင်းထိုက်စကြဝဠာ ဂုဏ်ဝါရောင်ရှိန်း ငါးသိန်းကုန်သော။ 

သမ္ဗုဒ္ဓေစ–  နေရောင်ပမာ ဉာဏ်ရောင်ဝါဖြင့် သစ္စာလင်းထိန် မြတ်မုနိန်တို့ကိုလည်းကောင်း။ 

အဟံ–  အကျွန်ုပ်သည်။ 

သိရသာ–  ဦးခေါင်းရတနာ မြတ်အင်္ဂါဖြင့်။ 

နမာမိ–  ရိုသေညွတ်ကျိုး လက်စုံမိုး၍ ရှိခိုးပါ၏။ 

ဂင်္ဂါ–  ဂင်္ဂါယ–  ဂင်္ဂါမြစ်တွင်း၌။ 

ဝါဠုကာ–  ရှိကြကုန်သော သဲတို့သည်။

အပ္ပကာ–  နည်းကြကုန်သေး၏။

နိဗ္ဗုတာ–  ဘုံဇာတ်သိမ်း၍ ငြိမ်းအေးတော်မူကြကုန်ပြီးသော။ 

ဇိနာ–  နှောင့်ယှက်ဖန်လာ မာရ်ငါးဖြာကို အရိယာမဂ် ဘုန်းရောင်စက်ဖြင့် ချိုးဖျက်လွယ်ကူ အောင်တော်မူသော ဘုရားရှင်အပေါင်းတို့ကား။ 

အနန္တာ–  သင်္ချာဂဏန်း ရေတွက် မှန်းလည်း ဆုံးခန်းတိုင်မြောက် မရောက်နိုင်ကြကုန်။ 

တေ ဇိနေစ–  ထိုဘုရားရှင်တို့ကိုလည်းကောင်း။ 

တေသံ–  ထိုငါးသိန်းတစ်သောင်းနှစ်ထောင်နှစ်ကျိတ်ရှစ်ဆူကုန်သော ဘုရားရှင်, မရေမတွက်နိုင်သော ဘုရားရှင်တို့၏။ 

ဓမ္မဉ္စ–  တရားတော်မြတ်ကိုလည်းကောင်း။ 

သံဃဉ္စ–  တပည့်သား သံဃာတော်မြတ်ကိုလည်းကောင်း။ 

အဟံ–  အကျွန်ုပ်သည်။ 

အာဒရေန–  အာဒရံ–  ရိုသေစွာ။ 

နမာမိ–  ရှိခိုးပါ၏။ 

နမက္ကာရာနုဘာဝေန–  ဤသို့ရှိခိုးပူဇော် ဖူးမြော်မာန်လျော့ ကန်တော့ရသော ပဏာမကုသိုလ် စေတနာကြောင့်။ 

သဗ္ဗေ–  ခပ်သိမ်းကုန်သော။ 

ဥပဒ္ဒဝေ–  ဘေးရန်တို့ကို။ 

ဟိတွာ–  ပယ်ဖျောက်၍။ 

အနေကာ အန္တရာယာပိ–  တစ်ပါးမက များလှသွယ်သွယ် အန္တရာယ်တို့သည်လည်း။ 

အသေသတော–  အကြွင်းအကျန်မရှိသော အားဖြင့်။ 

ဝိနဿန္တု–  ပျောက်ပျက်ပါစေသတည်း။

ဒီဘဒ္ဒကမ္ဘာကနေ နောက်ပြန်ရေတွက်ရင် ၂၀ အသင်္ချေနဲ့ ကမ္ဘာတစ်သိန်းမှာ ဒီပင်္ကရာမြတ်စွာဘုရား ပွင့်တော်မူတယ်။ ဒီပင်္ကရာ ၂ ဆူရှိတယ်၊ လွန်ခဲ့တဲ့ ၂ဝ အသင်္ချေနဲ့ ကမ္ဘာတစ်သိန်းကပွင့်ခဲ့တဲ့ ဒီပင်္ကရာက အရင်ပွင့်လို့ ပေါရာဏဒီပင်္ကရာလို့ခေါ်ကြတယ်။

အဲဒီပေါရာဏဒီပင်္ကရာဘုရားရှင်လက်ထက်မှာ ရဟန်းငယ်တစ်ပါးက ဘုရားရှင်ရဲ့ကျောင်းဆောင်တော်မှာ ညဖက်ဆီမီးပူဇော်ဖို့အတွက် မြို့တော်ထဲမှာ ဆီအလှူခံတယ်။ အဲဒါကို ပေါရာဏဒီပင်္ကရာဘုရားရဲ့ ညီမတော်လည်းဖြစ်၊ ဘုရင့်သမီးတော်လည်းဖြစ်တဲ့ မင်းသမီးက မြင်သွားတော့ ရဟန်းငယ်ကို လှမ်းပင့်ပြီး လိုအပ်တဲ့ မုန်ညှင်းဆီတွေကို သပိတ်အပြည့်လှူလိုက်တယ်။ လှူလည်းပြီးရော မင်းသမီးက ဘုရားဖြစ်ချင်တယ်ဆိုပြီး ဆုပန်တယ်။

သပိတ်အပြည့်အလှူခံရထားတော့ ညဖက်ဆီမီးပူဇော်တဲ့အခါ ကျောင်းဆောင်တော်ကြီးက ဆီမီးတွေနဲ့မြိုင်နေရော။ ဒီတော့ ဘုရားရှင်က ဆီမီးထွန်းတဲ့ ရဟန်းငယ်ကိုခေါ်မေးတယ်။ ရဟန်းငယ်ကလည်း အရှင်ဘုရားရဲ့ညီမတော်က လှူလိုက်တာဖြစ်ကြောင်း၊ ဘုရားဖြစ်ချင်တယ်လို့ ဆုတောင်းကြောင်း လျှောက်တင်တယ်။ အဲဒီအခါ ဘုရားရှင်က မိန်းကလေးဘဝနဲ့ ဘုရားဆုပန်လို့မရဘူး၊ ယောက်ျားဘဝရမှ ဘုရားဆုပန်လို့ရမယ်၊ ဒီတော့ ယောက်ျားဘဝရဖို့ အရင်ဆုပန်ခိုင်းပါလို့ မိန့်တော်မူတယ်။ တစ်ဆက်တည်းမှာပဲ ရဟန်းငယ်က သူလည်းဘုရားဖြစ်ချင်ပါတယ်ဆိုပြီး ဘုရားဆုပန်တယ်။ ဒီပင်္ကရာဘုရားရှင်ကို အားကျတာကတစ်ကြောင်း၊ သူက ဆီမီးပူဇော်တဲ့ရဟန်းဖြစ်လို့ (ဒီပင် ဆိုတာ ဆီမီး၊ ကရောတိ ဆိုတာ ပူဇော်ခြင်း) တိုက်ဆိုင်တာကတစ်ကြောင်းကြောင့် ဒီပင်္ကရာဆိုတဲ့ ဘွဲ့တော်နဲ့ပဲ ဘုရားဖြစ်ချင်ကြောင်း ဆုပန်တယ်။ ဒီတော့ ပါရာဏဒီပင်္ကရာဘုရားရှင်က အဘိဉာဉ်တန်ခိုးနဲ့ ကြည့်တော်မူပြီး ရဟန်းငယ်ကို နောင် ၁၆ အသင်္ချေကြာတဲ့အခါ ဒီပင်္ကရာဘွဲ့တော်နဲ့ပဲ ဘုရားဖြစ်မယ်လို့ ဗျာဒိတ်တော်ပေးတယ်။

နောက်တစ်နေ့ ရဟန်းငယ်က ထုံးစံအတိုင်း ဆီအလှူခံထွက်ရင်း မင်းသမီးဆီရောက်တဲ့အခါ မြတ်စွာဘုရားမှာလိုက်တဲ့အတိုင်း မိန်းမဘဝနဲ့ ဘုရားဆုပန်လို့မရကြောင်း၊ ယောက်ျားဘဝရအောင် အရင်ဆုပန်ခိုင်းကြောင်း ပြန်မိန့်တယ်။ မင်းသမီးကလည်း မုန်ညှင်းဆီတွေ သပိတ်အပြည့်လှူတယ်၊ နောက်နေ့တွေမှာလည်း နေ့စဉ်သပိတ်အပြည့်လှူဖို့ ကတိခံပြီး ဒီလိုလှူရတဲ့အကျိုးအားကြောင့် နောက်ဘဝမှာ ယောက်ျားဘဝရပါလို၏ ဆိုပြီး ဆုတောင်းတယ်။ ဆုလည်းတောင်းတယ် ယောက်ျားဘဝရစေမယ့် အကျင့်အကြံတွေကိုလည်း တကယ်ကျင့်ကြံအားထုတ်တော့ နောက်ဘဝမှာ ယောကျာ်းဖြစ်သွားတယ်။

အဲဒီယောက်ျားဘဝကနေစပြီး နောက်ပိုင်း ဘုရားဖြစ်ချင်စိတ်အထုံကြောင့် ပါးစပ်ကထုတ်မပြောပေမယ့် စိတ်ထဲကနေ ဘုရားဆုပန်တာ ၇ အသင်္ချေကြာတယ်။ အဲဒီ ၇ အသင်္ချေအတွင်းမှာ ဘုရားပေါင်း ၁၂၅၀၀၀ ဆူ ပွင့်တော်မူခဲ့တယ်။

နောက်ပိုင်းဘဝတွေကျတော့ ဘုရားဖြစ်ချင်တဲ့ အထုံအစွဲကြီးလွန်းလာတာရယ်ကြောင့် စိတ်ထဲကတင်မကတော့ပဲ နှုတ်ကပါ ဘုရားဆုပန်တယ်။ အဲဒီလို နှုတ်ကနေ ဘုရားဆုပန်တာ ၉ အသင်္ချေရှိတယ်။ အဲဒီ ၉ အသင်္ချေကာလအတွင်း ဘုရားပေါင်း ၃၈၇၀၀၀ ဆူ ပွင့်ခဲ့တယ်။

မိန်းမဘဝအပြီး ယောကျာ်းဘဝကို စရတဲ့ အချိန်ကနေ စိတ်နဲ့ဘုရားဆုပန်တဲ့ ၇ အသင်္ချေရယ် နှုတ်နဲ့ဘုရားဆုပန်တဲ့ ၉ အသင်္ချေရယ် ပေါင်း ၁၆ အသင်္ချေအတွင်းမှာ ဘုရားပေါင်း ၅၁၂၀၀၀ ပွင့်တော်မူတယ်။

၁၆ အသင်္ချေကြာတဲ့အခါဆိုတော့ ပေါရာဏဒီပင်္ကရာမြတ်စွာဘုရားဆီက ဗျာဒိတ်တော်ရထားတဲ့ရဟန်းငယ်လေးက ဒီပင်္ကရာဆိုတဲ့ဘွဲ့တော်နဲ့ ဘုရားဖြစ်တော်မူတယ်။

ဒီပင်္ကရာမြတ်စွာဘုရားကြွလာတဲ့လမ်းမှာ တံတားခင်းတာ အချိန်မမီတဲ့အတွက် သုမေဓာရသေ့က ကိုယ်ကိုတံတားခင်းပြီးလှူတယ်။ ဒီပင်္ကရာဘုရားရှင်က ကြည့်တော်မူတဲ့အခါ သုမေဓာရသေ့က ပေါရာဏဒီပင်္ကရာဘုရားလက်ထက် သူရဟန်းငယ်ဘဝနဲ့ ဗျာဒိတ်တော်ရတဲ့ဘဝတုန်းက သူ့ကို မုန်ညှင်းဆီလှူတဲ့ မင်းသမီးဖြစ်နေတာကိုမြင်တယ်။ အဲဒီမှာ ဘုရားရှင်က မင်းသမီးလေးဘဝဖြစ်စဉ်ကို ပြန်ပြောင်းဟောပြတယ်။ ပြီးတော့နောင် ၄အသင်္ချေနဲ့ ကမ္ဘာတစ်သိန်း ကြာတဲ့အခါ ဘုရားဖြစ်မယ်လို့ ဗျာဒိတ်တော်ပေးတယ်။ မုန်ညှင်းဆီလှူခဲ့တဲ့အကျိုးကြောင့် လူဖြစ်တဲ့ နောက်ဆုံးဘဝနာမည်က သိဒ္ဓတ္ထမင်းသားဖြစ်လိမ့်မယ်လို့ ဟောတော်မူတယ်။ (သိဒ္ဓတ္ထ ဆိုတာ မုန်ညှင်း၊ တေလ ဆိုတာ ဆီ၊ သိဒ္ဓတ္ထတေလ ဆိုတာ မုန်ညှင်းဆီ)

သုမေဓာရသေ့ဘဝနဲ့ ဒီပင်္ကရာဘုရားဆီက ဗျာဒိတ်တော်ရတဲ့အချိန်ကနေ ကိုယ်တော်တိုင်ပွင့်တော်မူတဲ့အချိန်အထိ ကြားကာလ ၄ အသင်္ချေနဲ့ ကမ္ဘာတစ်သိန်းအတွင်းမှာ ပွင့်ခဲ့တဲ့ ဘုရားပေါင်းက ၂၈ ဆူရှိတယ်။

အဲဒီတော့ စိတ်နဲ့ဆုပန်တဲ့ကာလရယ်၊ နှုတ်နဲ့ဆုပန်တဲ့ကာလရယ်၊ ဗျာဒိတ်တော်ရတဲ့အချိန်ကနေ ကိုယ်တော်တိုင်ပွင့်တော်မူတဲ့ အချိန်အထိရယ် အတွင်းမှာ ဘုရားပေါင်း ၅၁၂၀၂၈ ဆူ ပွင့်တော်မူတယ်။